Na temelju članka 10. stavka 3. Zakona o financiranju političkih aktivnosti, izborne promidžbe i referenduma (“Narodne novine” broj 29/19) i članka 18 . Statuta Općine Babina Greda ("Službeni vjesnik Vukovarsko - srijemske županije" broj 11/09, 04/13, 03/14, 01/18, 13/18, 27/18 - pročišćeni tekst, 21A/19, 03/20 i 04/21), Općinsko vijeće Općine Babina Greda na 06. sjednici održanoj 28. studenog 2021. godine donosi

ODLUKU

o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Babina Greda za 2022. godinu

I.

Ovom Odlukom raspoređuju se sredstva za redovito godišnje financiranje političkih stranaka zastupljenih u Općinskom vijeću Općine Babina Greda za 2022. godinu.

II.

Sredstva za redovito financiranje političkih stranaka raspoređuju se političkim strankama razmjerno broju njihovih vijećnika prema konačnim rezultatima izbora u iznosu od 2.000,00 kuna po vijećniku godišnje .

Za svakog izabranog vijećnika podzastupljenog spola političkim strankama pripada i pravo na naknadu u visini od 10% iznosa predviđenog po svakom vijećniku Općinskog vijeća.

III.

Sukladno Odredbi točke II. ove Odluke, sredstva za redovito godišnje financiranje raspoređuju se političkim strankama na slijedeći način:

1. Socijaldemokratska partija Hrvatske - SDP - iznos od 10.200,00 kuna,
2. Hrvatska demokratska zajednica - HDZ - iznos od 8.200,00 kuna,
3. Hrvatska stranka umirovljenika - HSU - iznos od 6.000,00 kuna,
4. Domovinski pokret - DP - iznos od 2.200,00 kuna.

IV.

Ova odluka stupa na snagu osmog dana od dana objave u “Službenom vjesniku” Vukovarsko-srijemska županije.

KLASA: 004-01/21-01/1

URBROJ: 2212/02-01/21-01-1

Babina Greda, 28. studenog 2021. godine

Predsjednik

Općinskog vijeća

Tomo Đaković